Αθήνα: 21.04.2015

Αρ. Πρωτ.: 910

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Τα ΚΔΑΠ - ΜΕΑ σε κίνδυνο**

Με επιστολή της προς τους συναρμόδιους υπουργούς, η ΕΣΑμεΑ κρούει τον κώδωνα του κινδύνου για τη συνέχιση της λειτουργίας των ΚΔΑΠ - ΜΕΑ, των Κέντρων Δημιουργικής Απασχόλησης Παιδιών με Αναπηρία των Δήμων.

Η χρηματοδότηση των δομών αυτών, που είναι οι μοναδικές ανοιχτές στη χώρα, ενταγμένες στην κοινότητα, είχε μειωθεί από την προηγούμενη κυβέρνηση, κάτι στο οποίο η παρούσα κυβέρνηση και τότε αντιπολίτευση είχε αντιταχθεί σφοδρά. Η ΚΕΔΕ ήδη αντέδρασε ενώ το αναπηρικό κίνημα αναμένει από την κυβέρνηση να κάνει πράξη τις προεκλογικές εξαγγελίες της, ώστε να μην οδηγηθούν στον αποκλεισμό χιλιάδες παιδιά με αναπηρία.

Παράλληλα τονίζει ότι στο διάλογο για τη λειτουργία των ΚΔΑΠ - ΜΕΑ που διενεργείται η ΕΣΑμεΑ δεν έχει προσκληθεί, γεγονός από μόνο του απαράδεκτο. «Τίποτα Για Εμάς, Χωρίς Εμάς», είναι το σύνθημα του αναπηρικού κινήματος: οι εποχές που άλλοι αποφάσιζαν για τα άτομα με αναπηρία έχουν περάσει ανεπιστρεπτί.

**Λεπτομέρειες στην επιστολή.**

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**